На основу захтева и провера чињеница код надлежних стамбених органа (Управа за традицију, стандард и ветеране МО и Фонд за СОВО) и надлежне организационе јединице Фонда за СОВО која утврђује право на накнаду дела трошкова за становање, израђује се ранг-листаподносилаца захтева који испуњавају услове за одобравање средстава за стамбено збрињавање.

Редослед на ранг-листи подносилаца зах­те­ва за одобравање средстава за стамбено збрињавање утврђује се према датуму подношења захтева Фонду за СОВО.

Уко­ли­ко два или ви­ше ко­ри­сни­ка пен­зи­је истовремено под­не­су зах­те­ве и ис­пу­ња­ва­ју усло­ве по од­ред­ба­ма овог пра­вил­ни­ка, предност се да­је стари­јем ко­ри­сни­ку пен­зи­је пре­ма да­ту­му ро­ђе­ња.

Уко­ли­ко два или ви­ше ко­ри­сни­ка пен­зи­је истовремено под­не­су зах­те­ве и рођена су истог дана, редослед се утврђује према броју завођења захтева у Фонду за СОВО, с тим што предност има раније заведени захтев.

Уколико након подношења захтева а пре реализације средстава за стамбено збрињавање корисник пензије умре, лице које оствари право на породичну пензију може да настави поступак, ако писмено изјави да на овај начин жели трајно да реши своје стамбено питање и оствари право на накнаду.